Author: Peter
Last saved by: Martin
Company: urad

Návrh

Komuniké

Vláda Slovenskej republiky na svojom zasadnutí dňa...................... prerokovala a vzala na vedomie materiál „Analýza stavu protipovodňovej ochrany Slovenskej republiky vrátane stavu realizácie povodňového varovného a predpovedného systému“, ktorý predložil minister životného prostredia SR p. József Nagy. Materiál bol vypracovaný na základe uznesenia vlády SR č. 472 zo 14. júla 2010.
V prerokovanom materiáli je zhodnotený súčasný stav povodňovej ochrany na Slovensku v oblastiach výskytu povodní, právnej úpravy ochrany pred povodňami v SR, vedy a výskumu povodní a ochrany pred nimi, prevencie pred povodňami, opatrení na ochranu pred povodňami, predpovednej povodňovej služby, výstrah, hlásnej povodňovej služby a varovania obyvateľstva, povodňového varovného a predpovedného systému SR (POVAPSYS), odstraňovania následkov povodní, zapojenia SR do medzinárodnej spolupráce manažmentu povodňových rizík a koordinácie manažmentu povodí a ochrany pred povodňami.